钦定古今图书集成/明伦汇编/宫闱典/第079卷 > 高宗建炎元年六月辛未以子旉生大赦按宋史高宗本纪云云==绍兴元年，太常请行高禖之祀。== > 皇子赐名本州贺皇帝表 前人
## 钦定古今图书集成/明伦汇编/宫闱典/第079卷 > 高宗建炎元年六月辛未以子旉生大赦按宋史高宗本纪云云==绍兴元年，太常请行高禖之祀。== > 皇子赐名本州贺皇帝表 前人

家有严君，托中兴之昌历；天以圣子，作大国之宗藩。
喜溢宫闱，庆关宗社。恭惟皇帝陛下，懋昭圣德，厚正
人伦。保天命以宜君，四方无侮；贻孙谋而翼子，百世
可知。爰锡嘉名，载扬大号。“敬哉有土”，肇基二水之邦；
格于皇天，式应三星之曜。俾耆而艾，长发其祥。臣縻
迹侯方，倾心魏阙。监王成宪，愿垂谟烈之休；启我后
人益壮本支之盛，